U sklopu Dana škole, priredili smo razgovore s nekim od bivših učenika naše škole. Jedan od njih je svečenik Dragutin Cerovečki, rođen u Radoboju koji nas je posjetio 17.10. Prihvatio je naš poziv, pa u nastavku donosimo intervju. Evo kako je bilo.

1. Sjećate li se rado svojih školskih dana?

Da. U školu sam krenuo 1973.godine. To je bila ista ova škola u Radoboju, ali naravno nije tako izgledala. Škola je bila bez pomagala, bez sportske dvorane. Jedna učionica je služila kao dvorana za tjelesni. U njoj je bila strunjača, greda i kozlić. Posebno zanimljivo je bilo kada smo igrali košarku. Jedan učenik je stao ispred i rukama ispruženim ispred sebe oponašao obruč.

1. Kakav ste bili đak?

Malo dobar, malo zločest. Kao učenik sam prolazio s vrlo dobrim. Najdraži predmeti su mi bili vezani uz povijest, glazbeni i jezike. Nisam volio matematiku i fiziku.

1. Ispričajte nam neku anegdotu iz škole.

Nastavnici su bili drugačiji tada. Voljeli su zakasniti na sat,pa je tkao jedan učenik uvijek na vratima stražario kad će učitelj doći. Kad bi vidio učitelja kako dolazi,vikao bi „Ideejuuuu!!“. Kad bi učitelj došao na sat,pitao bi: „Tko je to vikao ideju“? Tada bi ti učenici dobili packe.

Što se tiče odnosa škola-učenik nekad i sad, gospodin Cerovečki smatra da danas učenici imaju više slobode nego što su imali tada.

1. Bi li preporučili poziv svečenika mladima?

Poziv svečenika je različit od drugih poziva. To je Božji poziv. Netko tko to nema u sebi neće biti dobar svečenik. Svaki poziv dolazi čovjeku s Božje strane i tada bi mu to preporučio.

1. Tko Vam je bio najbolji prijatelj u školi?

Jedan danas ima pekaru, a drugi uzgaja šampinjone. Tada smo kao đaci imali vođe puta koji su nas pazili na putu u školu i iz škole. Pazili su da se ne tučemo, da pozdravljamo starije, da se ne svađamo itd.

Još smo pričali o školovanju,pa nam je tako gospodin Dragutin rekao da nije odmah krenuo u Zagreb u školu, nego je išao išao u glazbenu školu u Varaždinu. Svirao je orgulje. U osnovnu glazbenu školu išao je u Krapinu i često je preko Trškog Vrha pješačio u Krapinu u školu. Susretao se s raznim osobama i tako je u njemu polako dozrijevao svečenički poziv. U treći razred je krenuo u Zagreb u klasičnu gimnaziju.

Školskog doba se rado sjeća i kaže da je zaista istina kako je to najljepše doba. U Radoboju najdraža učiteljica mu je bila razrednica, učiteljica hrvatskog, Ružmira Jambrek. Voli čitati, a više je počeo čitati u srednjoj školi. I danas rado posegne za nekim štivom iz tog doba.

Zaista smo svi uživali u društvu našeg gosta. Još jednom mu se srdačno zahvaljujemo na gostovanju i pozivamo ga da nam se još koji put pridruži na raznim manifestacijama u našoj školi.